Purjeet sumussa (runo)
Näät purjeen sumussa. Se ehkä fregatti
 tai kevyt huvijahdin purje on,
 tai harmaa, raskas kalastajakuunari.
 Näät purjeen vain, et mitä alla on.

 Et tiedä suuntaa sen, et tiedä satamaa,
 miss’ on se pudottava ankkurin.
 Se yksin laiturista sumuun katoaa,
 ja yksin on se matkan päässäkin.

 On yksinäinen purje meistä jokainen.
 Ei lokikirjahamme vieras nää.
 Ja niinkuin purje nimettömän aluksen
 myös muisto meistä sumuun häviää.